**210721**

**Құдайды іздеу**

**екіншісі**

***«Себебі: «Иеміздің атын атап Оған сиынған әркім құтқарылады» деп те жазылған.»***

***(Римд. 10:13)***

Киелі кітап сізге Құдайды қалай табуға болатынын анық айтады. Мінеки:

№1 қадам: Құдайды дұрыс жерден іздеңіз. Киелі кітапта Құдаймен қалай байланыс орнатуға болатыны анық жазылған. Жаңа өсиеттегі Жохан жазған ізгі хабардың үшінші тарауын оқып бастаңыз.

№2 қадам: адасқаныңызды мойындаңыз. Бұл, мүмкін, ең қиын қадам, өйткені біз адасқанымызды мойындағанды жек көреміз. Бұл Құдайдың Өз Ұлын жіберуінің негізгі мәні болды. Иса “Өйткені Мен тура жолдан адасып кеткендерді іздеп, құтқаруға келдім” – деп айтты (Лұқа 19:10). Ол сондай -ақ Өзін « Мен «ізгі Бағушымын»: ізгі Бағушы қойлары үшін жанын қияды.» деп сипаттады (Жохан 10:11). Ізгі хабардың мәні - бұл сүйіспеншілікке толы Құдай бізді тауып, бізді Әкемізбен қарым -қатынасқа қайтару үшін Өз Ұлын жібергендігінде.

№3 қадам: Құдайдан сізді өз қалпыңызда қабылдауын және сізді Өзінің баласы ретінде қабылдауын сұраңыз. Еремияның: «Егер де Маған шын жүректен бет бұрып сиынып Мені іздесеңдер, табасыңдар.», - деген сөзі есіңізде ме? (Еремия 29:13). Егер сіз Құдайды іздесеңіз, Ол міндетті түрде табылады. Басқаша айтқанда, Ол сізді тауып, құтқарып алады.

№4 қадам: сеніммен қабылдаңыз. Иса: “Әкем қарамағыма берген адамдардың барлығы Маған келеді, ал Мен Өзіме келгендерді ешқашан қуып жібермеймін.”, - деді (Жохан 6:37). Сіз Құдайды таба аласыз, және тапқан кезде, сіз Оны енді ешқашан жоғалтып алмайсыз. Оның қолынан ұстап, Онымен бірге жүріңіз, сонда Ол сізді дұрыс жолмен жетелейді.